Deputații de la Moscova îi cer lui Putin să oprească războiul: "Este un dezastru“.
Deputații de la Moscova i-au cerut lui Vladimir Putin să oprească războiul din Ucraina. Într-o scrisoare către Vladimir Putin, deputații au numit invazia în Ucraina "un dezastru“.
Consiliul Deputaților din districtul municipal Gagarinsky din Moscova a condamnat operațiunile militare de pe teritoriul Ucrainei, purtate de armata rusă, și i-a cerut lui Vladimir Putin să retragă imediat trupele de acolo, scrie BBC.În Rusia, deputații unuia dintre raioanele Moscovei i-au scris o scrisoare lui Vladimir Putin, în care avertizează că agresiunea împotriva Ucrainei va duce la sărăcirea întregii țări, dar și alte consecințe.Într-o scrisoare către Putin, deputații au numit invazia asupra Ucrainei "un dezastru“."Aceasta este calea spre degradarea și sărăcirea țării (a Federației Ruse – n.r.). Nicio altă acțiune nu ar putea provoca mai multe daune economiei ruse“, se arată în scrisoarea semnată de deputații ruși.